Graag lig ons, as Beheerliggaam van Grey Kollege, u in oor die nuwe gewysigde Dissiplinêre beleid. U word versoek om uself te vergewis van die meegaande inligting rondom die nuwe gedragskode, debietstelsel en tugmaatreëls vir leerders. Hierdie inligting verskyn ook op die Primêre Skool se D6 kommunikeerder en webtuiste.
U is seker bewus van die toenemende gedrags- en dissiplinêre probleme van leerders in die onderwys. Hierdie probleme manifesteer hoofsaaklik in die Sekondêre Skool, in gevalle waar daar nie teenoor onaanvaarbare gedrag en swak dissipline tydens die Laerskooljare opgetree word, of ‘n oplossing daarvoor gevind word nie.
Hierdie waardes en norme vir die gedrag van beide onderwysers en Grey-seuns moet wees, soos vervat in die Onderwyswet: “‘n Nie-rassige, demokratiese en dinamiese onderwys, wat ons in staat stel om verantwoordelike volwassenes, ouers en lede van die gemeenskap te wees.” Dit, in kort, is die unieke omgewing van Grey-kollege.
Die Skolewet plaas die onus op die Beheerliggaam om ‘n gedragskode vir leerders te aanvaar. Dit is egter futiel om bepalings in die kode te plaas wat nie versoenbaar is met die toepaslike wetgewing nie.
Hierdie komitee is deur die Beheerliggaam aangewys en bestaan uit drie lede wat almal lede van die Beheerliggaam moet wees of bevoeg is om daartoe verkies te word. Die voorsitter van die komitee moet ‘n ouer/lid van die Beheerliggaam wees. ‘n Aanklaer word deur die skoolhoof aangewys.
Enige persoon (insluitende Grey-seuns), wat ‘n oortreding waarneem of daarvan verneem, hetsy van die skoolreëls of andersins, kan ook ‘n klagte by die skoolhoof indien oor ‘n
oortreding wat ‘n seun na bewering gepleeg het. In welke geval die skoolhoof die klagte sal ondersoek en die nodige dissiplinêre stappe sal instel wat hy mag nodig ag.
‘n Klagte teen ‘n leerder word, voordat dit aan die Dissiplinêre Tugkomitee: Ernstige Oortredings voorgelê word, deur die skoolhoof/adjunkhoof/graadhoof (of enige persoon deur hulle aangewys) ondersoek. Die ondersoekbeampte versamel alle relevante inligting aangaande die klag en die persoonlike omstandighede van die leerder (insluitende inligting wat tot voordeel van die leerder kan strek) wat hy/sy nodig en moontlik ag. Geen lid van die Dissiplinêre Tugkomitee; Ernstige Oortredings mag hierdie ondersoek waarneem nie.
Die Dissiplinêre Tugkomitee (ernstige oortredings) verhoor aanklagte teen leerders wat deur die skoolhoof aan hom voorgelê word.
Indien ‘n aangeklaagde leerder nie verskyn ingevolge die skriftelike kennisgewing nie, kan hy in sy afwesigheid verhoor word.
‘n Leerder wat aldus appél aanteken moet, tesame met sy aantekening van die appél, sy gronde vir die appél skriftelik indien.
‘n Leerder wat deur die Dissiplinêre Tugkomitee skuldig bevind is, se oortreding en vonnis word teen sy rekord aangeteken.
– die prosedure en ordereëlings vir die tugverhoor, in die mate waarin hierdie reglement nie daarvoor voorsiening maak nie.